Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 91/68/ΕΟΚ του Συμβουλίου όσον αφορά την τρομώδη νόσο (1999/C 45/03) (Κείμενο που παρουσιάζει ενδιαφέρον για τον ΕΟΧ) COM(1998) 623 τελικό - 98/0324(COD)

(Υποβλήθηκε από την Επιτροπή στις 7 Ιανουαρίου 1999)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α (1),

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Β της Συνθήκης,

Εκτιμώντας:

ότι το καθεστώς υγειονομικού ελέγχου για την τρομώδη νόσο του προβάτου, το οποίο καλύπτει την διάθεση στην αγορά ζώων, καθορίζεται με την οδηγία 91/68/ΕΟΚ του Συμβουλίου της 28ης Ιανουαρίου 1991 σχετικά με το καθεστώς υγειονομικού ελέγχου, που διέπει το ενδοκοινοτικό εμπόριο αιγοπροβάτων (2), όπως τροποποιήθηκε τελευταία με την οδηγία 94/953/ΕΚ (3).

ότι η Επιτροπή έχει λάβει νέες επιστημονικές γνωμοδοτήσεις, ιδίως από την Επιστημονική Συντονιστική Επιτροπή, επί ορισμένων θεμάτων σχετικών με τις ΜΣΕ 7 ότι οι διατάξεις που προβλέπονται στην οδηγία 91/68/ΕΟΚ πρέπει να αναθεωρηθούν υπό το πρίσμα των γνωμοδοτήσεων αυτών 7

ότι πρέπει να θεσπιστούν διατάξεις για όλα τα θέματα τα σχετικά με τις ΜΖΕ 7 ότι οι διατάξεις αυτές θα πρέπει να εφαρμόζονται στην παραγωγή και διάθεση στην αγορά ζώντων ζώων και προϊόντων ζωικής προέλευσης 7 ότι το Ευρωπαϊκό Κοινοβούλιο και το Συμβούλιο εξέδωσαν τον κανονισμό (. . /. . .) για τη θέσπιση κανόνων πρόληψης και καταπολέμησης ορισμένων μεταδοτικών σπογγωδών εγκεφαλοπαθειών (4).

ότι η παρούσα οδηγία αφορά άμεσα τη δημόσια υγεία και τη λειτουργία της εσωτερικής αγοράς 7 ότι, κατά συνέπεια, πρέπει να επιλεγεί ως νομική βάση το άρθρο 100 Α 7

ότι πρέπει να τροποποιηθεί αναλόγως η οδηγία 91/68/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 91/68/ΕΟΚ τροποποιείται ως εξής:

1. Στο άρθρο 2 σημείο 7, οι λέξεις «που απαριθμούνται στο παράρτημα Β στήλες I και II» αντικαθίστανται από τις λέξεις «που απαριθμούνται στην στήλη I του παραρτήματος Β».

2. Το άρθρο 6 στοιχείο β) διαγράφεται.

3. Στο άρθρο 7 παράγραφος 1, οι λέξεις «που αναφέρονται στο παράρτημα Β στήλες II και III» αντικαθίστανται από τις λέξεις «που αναφέρονται στη στήλη III του παραρτήματος Β».

4. Στο άρθρο 8 παράγραφος 1, οι λέξεις «που απαριθμούνται στο παράρτημα Β στήλες II και III» αντικαθίστανται από τις λέξεις «που απαριθμούνται στην στήλη III του παραρτήματος Β».

5. Η στήλη II του παραρτήματος Β διαγράφεται.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 30 Ιουνίου 2000. Ενημερώνουν αμέσως την Επιτροπή σχετικά.

Εφαρμόζουν τις διατάξεις αυτές από την 1η Ιουλίου 2000.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή πληροφορεί σχετικά τα άλλα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) Κατά την έναρξη ισχύος της Συνθήκης του Άμστερνταμ, διάβαζε «Άρθρο 152».

(2) ΕΕ L 46 της 19.2.1991, σ. 19.

(3) ΕΕ L 371 της 31.12.1994, σ. 14.

(4) ΕΕ L . . .